GLOBAL:คาดกำไรปกติ 4Q58 ฟื้นตัวโบรกฯแนะซื้อราคาเป้าหมาย 10.80 บ.
GLOBAL แนวโน้มผลการดำเนินงานไตรมาส 4/58 โดยคาดกำไรปกติฟื้นตัวเป็น 216 ล้านบาท (+27%เทียบช่วงเดียวกันของปีก่อน, +35% เทียบไตรมาสก่อนหน้า) ใกล้เคียงคาดการณ์เดิมตามแรงหนุนจากการเปิดสาขาเพิ่มอีก 2 แห่ง (จ.บึงกาฬ, จ.ยโสธร) และอัตรากำไรขั้นต้นที่จะไต่ระดับขึ้นต่อ ส่งผลต่อเนื่องภาพรวมกำไรปกติทั้งปี 58 ที่ 851 ล้านบาท ฟื้นตัวสูงเป็นอันดับ 2 ของกลุ่มรองจาก CPALL 
21 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (21 ม.ค.) ว่า บริษัท สยามโกลบอลเฮ้าส์ จำกัด (มหาชน) หรือ GLOBAL มีมุมมอง NEUTRAL ต่อแนวโน้มผลการดำเนินงานไตรมาส 4/58 โดยคาดกำไรปกติฟื้นตัวเป็น  216  ล้านบาท (+27%เทียบช่วงเดียวกันของปีก่อน, +35% เทียบไตรมาสก่อนหน้า) ใกล้เคียงคาดการณ์เดิมตามแรงหนุนจากการเปิดสาขาเพิ่มอีก 2 แห่ง (จ.บึงกาฬ, จ.ยโสธร) และอัตรากำไรขั้นต้นที่จะไต่ระดับขึ้นต่อ ส่งผลต่อเนื่องภาพรวมกำไรปกติทั้งปี 58 ที่ 851 ล้านบาท ฟื้นตัวสูงเป็นอันดับ 2 ของกลุ่มรองจาก CPALL (+34% เทียบช่วงเดียวกันของปีก่อน)
ท่ามกลางแนวโน้มกำไรปกติปี 60 ที่จะขยายตัวต่อเนื่อง +23% เทียบช่วงเดียวกันของปีก่อน(ดีกว่าค่าเฉลี่ยกลุ่ม +20% เทียบช่วงเดียวกันชองปีก่อน) ตามการขยายสาขาในอัตราเร่งขึ้นเป็น 7-8 แห่ง (จากปี 58 ที่เปิด 5 แห่ง) และ SSSG ที่จะกลับมาเป็นบวก หลังเราประเมินราคาเหล็กผ่านจุดต่ำสุดแล้ว
นอกจากนั้น เราคาดจะเริ่มทยอยเห็นความคืบหน้าในการดีลเจรจาลงทุนในประเพื่อนบ้านเพิ่ม (เช่นพม่า, กัมพูชา) ในครึ่งแรกปี 59 และ DC ใหม่ในครึ่งหลังปี 59 เราจึงคงคำแนะนำ “ซื้อ”ราคาเป้าหมาย 10.80 บาท สำหรับ DPS ปี 58 คาดจ่ายที่ 0.10 บาท/หุ้น